proxectonos/corpus_dominio_legal_administrativo_tmp huggingface dataset:
ACORDO do 30 de xullo de 2024, da Mesa do Parlamento de Galicia, polo que se modifica o Regulamento de réxime orzamentario e contable do Parlamento de Galicia e do Valedor do Pobo.
Parlamento de Galicia — I. Disposicións xerais — 13/08/2024

Exposición de motivos:
O Estatuto de autonomía de Galicia prevé no seu artigo 53, ordinal 2º, que unha lei aprobada polo Parlamento regule a institución do Consello de Contas para asegurar a rendición das contas da Comunidade Autónoma, que deberán someterse á aprobación do Parlamento. No exercicio das competencias previstas no artigo 152 da Constitución e no artigo 10 do Estatuto de autonomía de Galicia, o Parlamento aprobou a Lei 6/1985, do 25 de xuño, do Consello de Contas, e configurou no seu artigo 1º o Consello como un órgano dependente directamente do Parlamento e asesor deste. Ante as dúbidas xurdidas acerca do ámbito de actuación do Consello de Contas e a pesar da dicción literal do artigo 2 da súa lei reguladora, que ao describir o ámbito de actuación establece unha serie de entes entre os que, loxicamente, non se encontra o Parlamento, cómpre modificar aquelas normas de carácter infralegal que poidan dan lugar a unha incorrecta interpretación do bloque da constitucionalidade que resulta de aplicación nesta materia e así ordenar a actuación do Consello cara ao seu fin institucional: a fiscalización das políticas públicas das administracións activas en Galicia. Esta regulación reforza o rol instrumental do órgano dependente da Cámara na liña da normativa vixente noutras comunidades autónomas onde existe ese ente de control externo (como Cataluña, País Vasco, Baleares, Aragón ou Asturias) e tamén na das Cortes Xerais e o seu órgano dependente, o Tribunal de Contas.
O control externo do Parlamento de Galicia está garantido con plenitude polas previsións dos artigos 153.d) e 136 da Constitución.
Por todo o antedito, conforme o disposto no artigo 30.1.2ª do Regulamento da Cámara e o artigo 3 do Regulamento de organización e funcionamento da Administración do Parlamento de Galicia, a Mesa, na súa reunión do 30 de xullo de 2024, e de acordo coa Xunta de Portavoces,
Artigo único. Modificación do Regulamento de réxime orzamentario e contable do Parlamento de Galicia e do Valedor do Pobo
Derrógase a alínea 3 do artigo 23 do Regulamento de réxime orzamentario e contable do Parlamento de Galicia e do Valedor do Pobo.
Disposición derrogatoria única
Quedan derrogadas todas as disposicións regulamentarias dos órganos de goberno da Cámara contrarias ao disposto neste acordo da Mesa do Parlamento de Galicia.
Disposición derradeira única. Entrada en vigor
Esta disposición regulamentaria entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de xullo de 2024
RESOLUCIÓN do 6 de agosto de 2024 pola que se fai público o Acordo do Consello da Xunta de Galicia, do 5 de agosto de 2024, polo que se declara unha área de rexeneración urbana de interese autonómico no concello de Monforte de Lemos.
Instituto Galego da Vivenda e Solo — III. Outras disposicións — 19/08/2024

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 5 de agosto de 2024, co seguinte texto literal:
«Declarar unha área de rexeneración urbana de interese autonómico (área Rexurbe) no concello de Monforte de Lemos, conforme a delimitación que se indica no plano anexo».
Santiago de Compostela, 6 de agosto de 2024
RESOLUCIÓN do 26 de xuño de 2024, da Secretaría Xeral de Emprego e Relacións Laborais, pola que se publican as subvencións concedidas en virtude da Orde do 15 de xaneiro de 2024 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2024 (códigos de procedemento TR357C, TR357D e TR357B).
Consellería de Emprego, Comercio e Emigración — III. Outras disposicións — 14/08/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxecto a concesión de axudas e incentivos a pemes, incluídas persoas traballadoras autónomas con persoas traballadoras a cargo, para:
Liña I: elaboración e implantación de plans de igualdade.
Liña II: conciliación.
– Subliña 1: incentivos económicos para fomento do teletraballo.
– Subliña 2: incentivos económicos para fomento da flexibilidade horaria.
– Subliña 3: subvencións para a adquisición de elementos tecnolóxicos que posibiliten o teletraballo.
Liña III: certificacións de RSE.
Norma reguladora: Orde do 15 de xaneiro de 2024 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2024 (códigos de procedemento TR357C, TR357D e TR357B) (
Diario Oficial de Galicia
núm. 26, do 6 de febreiro).
Aplicación orzamentaria:
Liña I: 44.02.324A.474.1.
Liña II, subliña 1: 44.02.324A.474.0.
Liña II, subliña 2: 44.02.324A.474.0 e 11.40.324A.474.1.
Liña II, subliña 3: 44.02.324A.771.0.
Liña III: 44.02.324A.474.1.
Crédito orzamentario: 1.400.000 €, que se distribúen en:
Liña I: 250.000 €.
Liña II, subliña 1: 150.000 €.
Liña II, subliña 2: 700.000 €.
Liña II, subliña 3: 200.000 €.
Liña III: 100.000 €.
Santiago de Compostela, 26 de xuño de 2024
ORDE do 7 de agosto de 2024 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Lingua e Xuventude — III. Outras disposicións — 14/08/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Asi mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Consellería de Cultura, Lingua e Xuventude, e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 7 de agosto de 2024
– Una vida vikinga=Unha vida viquinga=A viking life. 30 €
RESOLUCIÓN do 1 de agosto de 2024 pola que se dá publicidade da prórroga da vixencia da encarga á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, para a execución dos traballos relativos ao acondicionamento das instalacións do Instituto Feiral da Coruña para o desempeño temporal das funcións administrativas do Complexo Hospitalario da Coruña.
Consellería de Sanidade — III. Outras disposicións — 13/08/2024

De conformidade co previsto no artigo 8 da Lei 19/2013, do 9 de setembro, de transparencia, acceso á información pública e bo goberno, e no artigo 16 da Lei 1/2016, do 18 de xaneiro, de transparencia e bo goberno, dáse publicidade da prórroga que presenta as seguintes características:
I. Mediante a Resolución do 12 de xaneiro de 2024 (DOG núm. 26, do 6 de febreiro), encargóuselle á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, a execución dos traballos relativos ao acondicionamento das instalacións do Instituto Feiral da Coruña para o desempeño temporal das funcións administrativas do Complexo Hospitalario da Coruña.
II. De conformidade co establecido na condición básica número 5 «Duración», a encarga terá unha vixencia de sete meses contados desde a súa sinatura e poderán ser acordadas as prórrogas do prazo de execución que sexan necesarias sempre e cando estean xustificadas as causas do atraso e sen que supoñan en ningún caso incremento do importe total da encarga.
III. Mediante o escrito do 9 de xullo de 2024, o xerente de zona da Coruña e Pontevedra da Empresa de Transformación Agraria, S.A., S.M.E., M.P. (Tragsa) solicitou unha prórroga da vixencia da encarga ata o 20 de setembro de 2024 e xustificou as causas do atraso en que durante a execución das obras se produciu unha falta de stock de materiais de obra por parte dos subministradores destes.
IV. Á vista destas circunstancias, a Resolución do 26 de xullo de 2024 prorroga ata o vindeiro 20 de setembro de 2024 a vixencia da encarga á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, para a execución dos traballos relativos ao acondicionamento das instalacións do Instituto Feiral da Coruña para o desempeño temporal das funcións administrativas do Complexo Hospitalario da Coruña, mantendo inalteradas o resto das condicións previstas para a encarga na Resolución do 12 de xaneiro de 2024.
Santiago de Compostela, 1 de agosto de 2024
ORDE do 2 de agosto de 2024 pola que se nomea presidente da Comisión Galega de Informes, Avaliación, Certificación e Acreditación (CGIACA) a Miguel Ángel Santos Rego.
Consellería de Educación, Ciencia, Universidades e Formación Profesional — II. Autoridades e persoal — 13/08/2024

Mediante a Resolución do 12 de marzo de 2001, da Dirección Xeral de Universidade (DOG núm. 68, do 5 de abril), publícase o convenio de colaboración do 30 de xaneiro de 2001 entre a Xunta de Galicia, a través da Consellería de Educación e Ordenación Universitaria e a Secretaría Xeral de Investigación e Desenvolvemento e as universidades de Santiago de Compostela, A Coruña e Vigo para a creación do consorcio Axencia para a Calidade do Sistema Universitario de Galicia (ACSUG), posteriormente modificado pola Resolución do 10 de decembro de 2008. Esta entidade nace coa vontade de servizo á sociedade, e finalidade primordial da promoción e a garantía da calidade do Sistema universitario de Galicia, así como a de impulsar a súa integración competitiva no contexto universitario nacional e internacional.
A ACSUG conta con personalidade xurídica propia, realiza as funcións que ten atribuídas con total independencia, e desenvolve os seus obxectivos co máximo rigor e con pleno respecto á autonomía universitaria e aos principios de obxectividade, transparencia, responsabilidade, eficacia e sometemento á lei e ao dereito.
O día 22 de decembro de 2017 o Consello de Dirección da ACSUG acordou aprobar a adaptación dos estatutos da axencia, e estes foron publicados como anexo do Decreto 6/2018, do 11 de xaneiro, da Consellería de Cultura, Educación e Ordenación Universitaria.
No artigo 23.2 prevé que a persoa titular da presidencia da CGIACA será nomeada pola persoa titular da consellería de adscrición do consorcio, de entre persoas de recoñecido prestixio no ámbito universitario de Galicia, por proposta do Consello Reitor. A Presidencia da CGIACA terá unha duración de catro anos prorrogables por períodos iguais de tempo.
O Consello reitor de ACSUG, na xuntanza que tivo lugar o día 22 de xullo de 2024, acordou por unanimidade de todos os membros asistentes, propoñer a Miguel Ángel Santos Rego como presidente da CGIACA por un novo período de catro anos.
Por todo iso,
Artigo único
Nomear a Miguel Ángel Santos Rego como presidente da CGIACA por un novo período de catro anos.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 2 de agosto de 2024
RESOLUCIÓN do 7 de agosto de 2024, da Secretaría Xeral Técnica da Consellería do Mar, pola que se dá publicidade dunha encomenda de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante os anos 2024 e 2025.
Consellería do Mar — III. Outras disposicións — 19/08/2024

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda de xestión:
Resolución do 31 de xullo de 2024, da Consellería do Mar, pola que se lle encarga ao medio propio Empresa de Tecnologías y Servicios Agrarios, S.A. (Tragsatec) o servizo de apoio técnico-administrativo á Dirección Xeral de Desenvolvemento Pesqueiro na xestión do Fondo Europeo Marítimo e de Pesca (FEMP) 2014-2020 e do Fondo Europeo Marítimo, de Pesca e de Acuicultura (FEMPA) 2021-2027.
– Actividade: a realización do servizo de apoio técnico-administrativo á Dirección Xeral de Desenvolvemento Pesqueiro na xestión do Fondo Europeo Marítimo e de Pesca (FEMP) 2014-2020 e do Fondo Europeo Marítimo, de Pesca e de Acuicultura (FEMPA) 2021-2027.
– Natureza e alcance da xestión encomendada: encomenda de xestión a medios propios ao ter a Empresa de Tecnologías y Servicios Agrarios, S.A., filial da Empresa de Transformación Agraria, S.A., a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de agosto de 2024 ata o 1 de agosto de 2025.
– Financiamento: tramitación con cargo aos orzamentos da Comunidade Autónoma de Galicia para o ano 2024, aplicación orzamentaria 46.03.723A.640.0 e con código de proxecto 2023 00192, cofinanciado nun 70 % con fondos FEMPA.
Santiago de Compostela, 7 de agosto de 2024
CORRECCIÓN DE ERROS. Orde do 6 de agosto de 2024 pola que se aproban as bases reguladoras e a convocatoria para ano 2024 das axudas, en réxime de concorrencia competitiva, ás persoas mariscadoras a pé afectadas pola paralización temporal en determinados bancos marisqueiros intermareais de Galicia, cofinanciadas ao 70 por 100 polo Fondo Europeo Marítimo, de Pesca e de Acuicultura (FEMPA) 2021-2027 (código de procedemento PE113F).
Consellería do Mar — III. Outras disposicións — 19/08/2024

Advertidos erros na dita orde, publicada no Diario Oficial de Galicia número 155, do 12 de agosto de 2024, cómpre realizar as seguintes correccións:
No artigo 5.1.a), páxina 46325, onde di: «a) Que o permiso de explotación para marisqueo a pé estea en vigor. Ademais, as persoas mariscadoras a pé non terán autorizada a suspensión temporal da vixencia do permiso de explotación no período de referencia subvencionable», debe dicir: «a) Que o permiso de explotación para marisqueo a pé estea en vigor. Ademais, as persoas mariscadoras a pé non terán autorizada a suspensión temporal da vixencia do permiso de explotación no período da parada subvencionable».
No terceiro parágrafo do artigo 10.1, páxina 46330, onde di «– Certificado do Instituto Social da Mariña (ISM) acreditativo de estar en situación de alta no momento da solicitude e durante o período de referencia subvencionable», debe dicir: «– Certificado do Instituto Social da Mariña (ISM) acreditativo de estar en situación de alta no momento da solicitude e durante o período da parada subvencionable».
No quinto parágrafo do artigo 10.1, páxina 46330, onde di «– Informe do ISM de percepción dalgunha das seguintes prestacións no período de referencia subvencionable: por incapacidade temporal, por maternidade ou paternidade, por risco durante o embarazo e por risco durante a lactación, no caso de ser aplicables algunha das situacións recollidas no número 3 do artigo 6», debe dicir: «– Informe do ISM de percepción dalgunha das seguintes prestacións no período de parada subvencionable: por incapacidade temporal, por maternidade ou paternidade, por risco durante o embarazo e por risco durante a lactación, no caso de ser aplicables algunha das situacións recollidas no número 3 do artigo 6».
RESOLUCIÓN do 7 de agosto de 2024, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Empresa Pública de Servizos Agrarios Galegos, S.A. (Seaga), para executar durante os anos 2024, 2025 e 2026.
Consellería do Mar — III. Outras disposicións — 19/08/2024

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
1. Resolución do 14 de maio de 2024, da Consellería do Mar, pola que se lle encarga ao medio propio Empresa Pública de Servizos Agrarios Galegos, S.A. (Seaga), a retirada, almacenamento e xestión de residuos procedentes da inspección e vixilancia pesqueira realizada pola Subdirección Xeral de Gardacostas de Galicia.
– Actividade: realización dos traballos relativos á retirada, almacenamento e xestión dos materiais, ben sexa como residuo, ou para a súa reutilización de artes de pesca procedentes de comisos realizados pola Subdirección Xeral de Gardacostas de Galicia.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios Galegos, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 15 de maio de 2024 ata o 15 de maio de 2026.
– Financiamento: con cargo aos orzamentos da Comunidade Autónoma de Galicia para o ano 2024, aplicación orzamentaria 46.02.723A.608.0 con código de proxecto 2024 00150, cofinanciado nun 70 % con fondos FEMPA.
Santiago de Compostela, 7 de agosto de 2024
RESOLUCIÓN do 1 de agosto de 2024, da Dirección Xeral de Estratexia Industrial e Solo Empresarial, pola que se dá publicidade dos beneficiarios das axudas concedidas ao abeiro da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2024 (código do procedemento IN519D).
Consellería de Economía e Industria — III. Outras disposicións — 19/08/2024

Mediante a Resolución da Consellería de Economía e Industria, do 7 de xuño de 2024, resolveuse a Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede a súa convocatoria para o ano 2024 (código de procedemento IN519D).
De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde de convocatoria, procédese por medio desta resolución á publicación do extracto das axudas outorgadas pola Consellería de Economía e Industria pola dita resolución do 7 de xuño de 2024.
a) Norma reguladora da convocatoria: Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN519D).
b) Aplicación orzamentaria: 39.02.732A.760.0.
c) Crédito orzamentario: 4.728.770,50 euros (472.877,05 euros para a anualidade 2024, 1.182.192,63 euros para a anualidade 2025 e 3.073.700,83 euros para a anualidade 2026).
d) Destinatarios: concellos da Comunidade Autónoma de Galicia.
e) Finalidade: o reforzo e/ou a extensión das redes de distribución eléctrica que dan servizo aos parques empresariais existentes ou en desenvolvemento en Galicia.
f) Beneficiarios e importes das axudas: no anexo a esta resolución recóllense os beneficiarios e os importes das axudas.
Santiago de Compostela, 1 de agosto de 2024
RESOLUCIÓN do 12 de agosto de 2024 pola que se dá publicidade da Resolución do 9 de agosto de 2024 pola que se lle encarga a Tecnologías y Servicios Agrarios, S.A., S.M.E., M.P. (Tragsatec) o servizo de apoio na xestión das axudas de asignación tributaria do 0,7 do IRPF e das axudas e subvencións xestionadas pola Dirección Xeral de Inclusión Social 2024_2025.
Consellería de Política Social e Igualdade — III. Outras disposicións — 23/08/2024

Mediante a Resolución do 9 de agosto de 2024, encoméndase a Tecnologías y Servicios Agrarios, S.A, S.M.E, M.P (Tragsatec) a execución dun servizo de apoio na xestión das axudas de asignación tributaria do 0,7 IRPF e das axudas e subvencións xestionadas pola Dirección Xeral de Inclusión Social 2024_2025.
Coa finalidade dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, procédese a publicar no
Diario Oficial de Galicia
o contido mínimo da dita resolución:
– Actividade: servizo consistente na realización de tarefas de apoio e soporte respecto das convocatorias de axudas promovidas polas diversas direccións xerais destinadas á realización de programas de interese xeral para fins de carácter social a entidades de iniciativa social e convocatorias destinadas a entidades de iniciativa social e corporacións locais.
– Natureza e alcance da xestión encomendada: esta encomenda ten natureza intersubxectiva. Consonte o previsto polos artigos 9 e 47 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, e segundo a disposición adicional vixésimo cuarta desta lei, Tecnologías y Servicios Agrarios, S.A., S.M.E., M.P. (Tragsatec) ten a consideración de medio propio e servizo técnico da Consellería de Política Social.
– Prazo de vixencia: o período de execución rematará o 31 de agosto de 2025.
– Finalización anticipada: esta encomenda poderá resolverse anticipadamente por razóns de eficacia.
Santiago de Compostela, 12 de agosto de 2024
CORRECCIÓN DE ERROS. Resolución do 20 de xuño de 2024 pola que se establecen as bases reguladoras para a concesión de subvencións, en réxime de concorrencia non competitiva, do Programa de emisión de bonos dixitais para colectivos vulnerables (Programa UNICO-Bono social), enmarcado no investimento C15.I3 do compoñente 15 do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para 2024 (código de procedemento AP400A).
Axencia para a Modernización Tecnolóxica de Galicia — III. Outras disposicións — 23/08/2024

Advertido erro na citada resolución, na versión en castelán, publicada no Diario Oficial de Galicia número 125, do 28 de xuño de 2024, faise a corrección na versión do DOG neste idioma. Tal corrección non procede no texto en galego.
RESOLUCIÓN do 19 de agosto de 2024, da Dirección Xeral de Cultura, pola que se lle dá publicidade ás axudas concedidas ao abeiro da Orde do 29 de abril de 2024 pola que se establecen as bases reguladoras para a concesión de subvencións para a participación de persoas escritoras, ilustradoras, tradutoras e editoras nas actividades que se realicen no sector do libro, e se convocan para o ano 2024 (código de procedemento CT221A).
Consellería de Cultura, Lingua e Xuventude — III. Outras disposicións — 23/08/2024

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria as resolucións administrativas publicaranse no
Diario Oficial de Galicia
e no portal https://www.cultura.gal,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 43.03.432A.770.01 do procedemento CT221A para a participación de persoas escritoras, ilustradoras, tradutoras e editoras nas actividades realizadas no sector do libro no ano 2024.
Santiago de Compostela, 19 de agosto de 2024
RESOLUCIÓN do 1 de agosto de 2024 pola que se fai pública a composición da Comisión Galega de Informes, Avaliación, Certificación e Acreditación (CGIACA), consonte o disposto nos seus estatutos.
Axencia para a Calidade do Sistema Universitario de Galicia — II. Autoridades e persoal — 09/08/2024

O artigo 23 dos estatutos do consorcio Axencia para a Calidade do Sistema Universitario de Galicia (ACSUG), aprobados polo Decreto 6/2018, do 11 de xaneiro, establece que a Comisión Galega de Informes, Avaliación, Certificación e Acreditación (CGIACA) estará constituída polo seu presidente ou presidenta, a directora ou director do consorcio, que asistirá ás xuntanzas con voz en sen voto, e oito vogais elixidos polo Consello Reitor, nomeados pola presidenta ou presidente deste, seis dos cales serán nomeados de entre destacados membros da comunidade académica e científica, nacional ou internacional, un será nomeado de entre destacados membros do ámbito profesional ou empresarial galego, con recoñecida experiencia e traxectoria en materia de avaliación universitaria, e outro será nomeado de entre o estudantado das universidades do SUG integrantes do consorcio.
O punto terceiro do citado artigo establece que os vogais da CGIACA serán nomeados por un período de catro anos, e cada dous anos renovarase a metade dos vogais académicos.
Transcorrido o mandato establecido nos estatutos, na xuntanza do Consello Reitor da ACSUG, do 22 de xullo de 2024, elixíronse tres novos vogais académicos, todos eles nomeados polo presidente da ACSUG.
De conformidade co establecido no punto 2 do artigo 23 dos estatutos da ACSUG, a composición da CGIACA debe publicarse no
Diario Oficial de Galicia
.
Polo exposto, faise pública a composición da citada comisión:
Presidente:
• Miguel Ángel Santos Rego: catedrático de Teoría e Historia da Educación da Universidade de Santiago de Compostela.
Vogais:
• Inmaculada Anaya Revuelta, profesora titular de Lingua Española da Universidade de Vigo. Vogal académica.
• María Belén Bande Vilela, catedrática de Comercialización e Investigación de Mercados da Universidade de Santiago de Compostela. Vogal académica.
• Carlos Vázquez Cendón, catedrático de Matemática Aplicada da Universidade da Coruña. Vogal académico.
• María José Domínguez Vázquez, catedrática de Filoloxía Alemá da Universidade de Santiago de Compostela. Vogal académica.
• Emilio Martín Gutiérrez, profesor titular de Mecánica dos Medios Continuos e Teoría de Estruturas da Universidade da Coruña. Vogal académico.
• María Paloma Morán Martínez, catedrática de Xenética da Universidade de Vigo. Vogal académica.
• Sandra María Martínez Gómez, alumna de grao da Universidade de Vigo. Vogal nomeada en representación do alumnado do Sistema universitario de Galicia.
• Fernando Barros Fornos, ecónomo diocesano de Santiago de Compostela. Vogal en representación do ámbito profesional e empresarial galego.
• José Eduardo López Pereira, director da ACSUG. Vogal con voz e sen voto.
Secretario:
• Francisco Rico Rey, técnico da ACSUG. Secretario da CGIACA, con voz e sen voto.
Santiago de Compostela, 1 de agosto de 2024
ORDE do 2 de agosto de 2024 pola que se dispón o cesamento dun vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 12/08/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
O cesamento de Lino Mouriño Santiago como vogal representante do Concello de Vilagarcía de Arousa no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 2 de agosto de 2024
ORDE do 2 de agosto de 2024 pola que se dispón o nomeamento dunha vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 12/08/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
O nomeamento de Rosa María Abuín Rodríguez como vogal representante do Concello de Vilagarcía de Arousa no Consello de Administración da Autoridade Portuaria de Vilagarcía de Arousa.
Santiago de Compostela, 2 de agosto de 2024
EXTRACTO da Orde do 24 de xullo de 2024 pola que se convocan os premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2023/24 (código de procedemento ED311F).
Consellería de Educación, Ciencia, Universidades e Formación Profesional — III. Outras disposicións — 05/08/2024

BDNS (Identif.): 778548.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que finalizase as ensinanzas profesionais de Música, de Danza ou de ciclos formativos de grao superior de Artes Plásticas e Deseño no curso 2023/24, nun centro docente da Comunidade Autónoma de Galicia, cunha nota media igual ou superior a 8,75 nos dous últimos cursos das ensinanzas profesionais de Música ou de Danza, ou cunha nota media final igual ou superior a 8,75 no ciclo formativo de grao superior de Artes Plásticas e Deseño cursado.
Segundo. Obxecto
Convocar, en réxime de concorrencia competitiva, os premios extraordinarios na modalidade de ensinanzas artísticas profesionais nos ámbitos de música, de danza, e de artes plásticas e deseño para o alumnado que finalizou as ensinanzas profesionais de Música, de Danza ou de ciclos formativos de grao superior de Artes Plásticas e Deseño, no curso 2023/24, nun centro docente da Comunidade Autónoma de Galicia.
Terceiro. Bases reguladoras
Orde do 24 de xullo de 2024 pola que se convocan os premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2023/24 (código de procedemento ED311F).
Cuarto. Importe
A dotación total é de 6.000 euros e non poderá exceder os 1.000 euros por premio.
Quinto. Prazo de presentación de solicitudes
O prazo de presentación de solicitudes será desde o día seguinte ao da publicación desta convocatoria no Diario Oficial de Galicia ata o 16 de setembro de 2024.
Santiago de Compostela, 24 de xullo de 2024
RESOLUCIÓN do 26 de xullo de 2024, da Dirección Xeral de Pesca, Acuicultura e Innovación Tecnolóxica, pola que se aproba o Censo provisional de embarcacións autorizadas a pescar na reserva mariña de interese pesqueiro Os Miñarzos (código de procedemento PE402B).
Consellería do Mar — III. Outras disposicións — 05/08/2024

Antecedentes.
1. O 18 de xuño de 2024 publicouse no
Diario Oficial de Galicia
a Resolución do 7 de xuño de 2024, da Dirección Xeral de Pesca, Acuicultura e Innovación Tecnolóxica, pola que se abre o prazo de presentación de solicitudes para a inscrición de embarcacións no censo da reserva mariña de interese pesqueiro Os Miñarzos (código de procedemento PE402B).
2. O día 24 de xullo de 2024 reuniuse en sesión extraordinaria o órgano de xestión, seguimento e control (en diante, OXESCO), da reserva mariña de interese pesqueiro Os Miñarzos (en diante, REMIP Os Miñarzos).
Consideracións legais e técnicas.
1. O Decreto 87/2007, do 12 de abril, polo que se crea a reserva mariña de interese pesqueiro Os Miñarzos, modificado polo Decreto 241/2008, establece no seu artigo 7, como condición para o acceso á REMIP Os Miñarzos, estar inscrito nun censo específico de titulares de permisos que os habilite para exercer a actividade pesqueira e marisqueira dentro da reserva mariña.
2. A Orde do 27 de novembro de 2007 pola que se regula o uso e xestión da reserva mariña de interese pesqueiro Os Miñarzos, modificada pola Orde do 26 de febreiro de 2009, define no seu artigo 3, o procedemento a seguir para a elaboración do censo de embarcacións autorizadas.
3. Na reunión do 24 de xullo de 2024, o OXESCO da REMIP Os Miñarzos, emite informe favorable respecto das solicitudes presentadas para a inscrición de embarcacións no censo da reserva mariña de interese pesqueiro Os Miñarzos.
4. O Decreto 50/2021, do 11 de marzo, polo que se aproba a estrutura orgánica da Consellería do Mar, modificado polos Decretos 210/2022 e 149/2024, no seu artigo 11, atribúelle á Dirección Xeral de Pesca, Acuicultura e Innovación Tecnolóxica a dirección e coordinación das competencias e funcións en materia de ordenación pesqueira en augas interiores e acuicultura, así como de conservación, protección e xestión sustentable dos recursos mariños.
De acordo con todo o anterior,
Primeiro. Aprobar o censo provisional de embarcacións autorizadas para faenar na reserva mariña de interese pesqueiro Os Miñarzos, que figura como anexo I a esta resolución.
Segundo. Excluír do censo provisional a relación de embarcacións relacionadas no anexo II desta resolución e polos motivos que nel se indican.
Contra os acordos desta resolución, as persoas interesadas poderán formular, ante a Dirección Xeral de Pesca, Acuicultura e Innovación Tecnolóxica, cantas alegacións consideren oportunas durante un prazo de quince (15) días, que se contarán desde o día seguinte ao da publicación desta resolución no
Diario Oficial de Galicia
.
Santiago de Compostela, 26 de xullo de 2024
1. A embarcación encóntrase de baixa definitiva no Rexistro de Buques Pesqueiros da Comunidade Autónoma de Galicia e no Rexistro Xeral da Frota Pesqueira.
2. A embarcación ten porto base noutra comunidade autónoma.
RESOLUCIÓN do 26 de xullo de 2024, da Dirección Xeral de Emprego Público e Administración de Persoal, pola que se anuncia a exposición das listaxes provisionais das axudas aprobadas e denegadas en relación cos criterios de repartición do Fondo de Acción Social do exercicio económico 2023, relativos á axuda para a atención de persoas con discapacidade.
Consellería de Facenda e Administración Pública — III. Outras disposicións — 05/08/2024

De conformidade co establecido na norma 9.2 do Acordo do Consello da Xunta de Galicia polo que se autorizan os criterios de repartición e a convocatoria do Fondo de Acción Social para o exercicio económico do ano 2023, relativos á axuda para a atención de persoas con discapacidade para o persoal da Administración xeral da Comunidade Autónoma de Galicia e das entidades públicas instrumentais do sector público autonómico enunciadas na letra a) do artigo 45 da Lei 16/2010, do 17 de decembro, aprobados polo Consello da Xunta de Galicia do 6 de maio de 2024 e publicados por Resolución da Dirección Xeral de Emprego Público e Administración de Persoal do 13 de maio de 2024 (DOG número 94, do 22 de maio), o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais, cuxa publicación pode lesionar o dereito constitucional á intimidade das persoas solicitantes ou causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes provisionais das axudas aprobadas e denegadas dos criterios de repartición do Fondo de Acción Social do exercicio económico 2023 relativos á axuda para a atención de persoas con discapacidade na páxina web da Dirección Xeral de Emprego Público e Administración de Persoal http://funcionpublica.xunta.es/?q=FAS
Para o coñecemento íntegro do acto, as persoas solicitantes deberán introducir nos espazos habilitados para o efecto o NIF e o código de impresión da súa solicitude.
Segundo. Contra a resolución provisional dos expedientes, as persoas interesadas poderán presentar reclamación e, de ser o caso, emendar os defectos causantes da exclusión provisional, desde o día seguinte ao da publicación desta resolución no
Diario Oficial de Galicia
e ata o 10 de setembro en calquera dos rexistros públicos, oficinas de Correos e demais lugares establecidos no artigo 16.4 da devandita Lei 39/2015, do 1 de outubro, do procedemento administrativo común das administracións públicas.
As reclamacións e achegas de documentos deberán dirixirse á persoa titular da Dirección Xeral de Emprego Público e Administración de Persoal da Consellería de Facenda e Administración Pública.
Santiago de Compostela, 26 de xullo de 2024
EXTRACTO da Resolución do 1 de agosto de 2024 pola que se amplía o crédito dispoñible establecido na Resolución do 19 de decembro de 2023 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios 2024), susceptibles de seren cofinanciadas pola Unión Europea no marco do programa Galicia Feder 2021-2027, e se procede á súa convocatoria en réxime de concorrencia competitiva (código de procedemento IG421A).
Instituto Galego de Promoción Económica — III. Outras disposicións — 07/08/2024

BDNS (Identif.): 734264.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Importe
Modifícase a dotación orzamentaria das bases reguladoras, que queda establecida do xeito seguinte:
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7810 e cos seguintes importes e distribución plurianual: 1.000.000 € con cargo ao ano 2024 e 582.000 € con cargo ao ano 2025.
Santiago de Compostela, 1 de agosto de 2024
RESOLUCIÓN do 31 de xullo de 2024 pola que se anuncia o acordo do Pleno de publicación da memoria anual de actividades correspondente ao exercicio 2023, acompañada dos informes de fiscalización.
Consello de Contas de Galicia — III. Outras disposicións — 09/08/2024

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación polo Pleno do Consello de Contas de Galicia, con data do 29 de xullo de 2024, da memoria anual de actividades correspondente ao exercicio 2023, acompañada dos Informes de fiscalización que a seguir se relacionan:
– Informe de fiscalización das contabilidades electorais. Eleccións ao Parlamento de Galicia do 18 de febreiro de 2024.
– Informe do contrato de concesión do Hospital Álvaro Cunqueiro de Vigo.
– Informe de auditoría operativa da xestión dos novos medicamentos de terapia avanzada CAR-T. Implantación e impacto financeiro.
• Ligazón para acceder á memoria de actividades do exercicio 2023:
https://www.ccontasgalicia.es/gl/menus-consello/transparencia/actividades
• Ligazón para acceder aos informes de fiscalización:
https://www.ccontasgalicia.es/gl/menus-consello/fiscalizacion/informes
Santiago de Compostela, 31 de xullo de 2024
RESOLUCIÓN do 26 de xullo de 2024, da Dirección Xeral de Estratexia Industrial e Solo Empresarial, pola que se dá publicidade dos beneficiarios das axudas concedidas ao abeiro da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de infraestruturas de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN541A).
Consellería de Economía e Industria — III. Outras disposicións — 09/08/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 10 do anexo I da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de infraestruturas de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN541A), publícase por medio desta resolución o extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de infraestruturas de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN541A).
b) Aplicación orzamentaria: 39.02.732A.760.1.
c) Crédito orzamentario: 1.500.000,00 euros.
d) Destinatarios: concellos da Comunidade Autónoma de Galicia.
e) Finalidade: creación (liña A), reforma ou dotación de equipamento ou infraestruturas (liña B) de viveiros industriais de empresas en parques empresariais da Comunidade Autónoma de Galicia.
f) Beneficiarios e importes das axudas: no anexo a esta resolución recóllense os beneficiarios e os importes das axudas.
Santiago de Compostela, 26 de xullo de 2024
RESOLUCIÓN do 31 de xullo de 2024 pola que se cancela a autorización como entidade colaboradora para a recadación dos tributos e outros ingresos de dereito público da Xunta de Galicia de Targobank.
Axencia Tributaria de Galicia — III. Outras disposicións — 09/08/2024

Á vista do escrito presentado pola entidade ABANCA Corporación Bancaria, S.A., no cal se comunicaba que, con data 7 de xuño de 2024, se extingue a personalidade xurídica de Targobank, desaparecendo esta como entidade activa desde o punto de vista operativo,
Cancelar a autorización concedida á entidade Targobank como entidade colaboradora na xestión recadatoria dos tributos e outros ingresos de dereito público, con suxeición ao establecido no artigo 17 e demais aplicables do Regulamento xeral de recadación, aprobado polo Real decreto 939/2005, do 29 de xullo.
Contra esta resolución poderá interpoñer, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, e no artigo 5.6.d) do Estatuto da Axencia Tributaria de Galicia aprobado polo Decreto 202/2012, do 18 de outubro, recurso de alzada ante o presidente da Axencia Tributaria de Galicia no prazo dun mes contado desde o día seguinte á súa notificación.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 31 de xullo de 2024